**Töövõtuleping**

**Kalmistute hooldus 2019-2021**

**1. Lepingu Pooled**

* 1. **Lääne-Nigula Vallavalitsus**, keda esindab põhimääruse alusel vallavanem Mikk Lõhmus (edaspidi nimetatud Tellija) ühelt poolt,

ja

* 1. **……..**, keda esindab põhikirja alusel …. (edaspidi nimetatud Töövõtja) teiselt poolt,

või koos Pooled, sõlmisid Lepingu alljärgnevas:

**2. Lepingu objekt ja eesmärk**

* 1. Lepingu objektiks on Koela, Vedra ja Leediküla kalmistute hooldus 2019-2021 vastavalt hanke tingimustele (edaspidi nimetatud Teenused).
  2. Teenuste eesmärgiks on tagada hankedokumentides toodud tingimustel kalmistute koristus ja hooldus.

**3. Töövõtja kohustub**

* 1. Tagama kvaliteetset teenust osutava personali olemasolu ja kasutamine Teenuse osutamisel.
  2. Järgima Teenuste osutamisel kehtivaid ohutuseeskirju, head tava, kehtivaid õigusakte ning Tellija poolt etteantud tingimusi ja tähtaegasid.
  3. Teenuste osutamise käigus teavitama Tellijat kirjalikult 1 (ühe) tööpäeva jooksul alates takistuse või probleemi ilmnemisest kõikidest asjaoludest, mis takistavad Lepinguga seatud eesmärkide täitmist.
  4. Esitama Tellijale iga kuu lõppedes Teenuste üleandmise ja vastuvõtmise akti Tellija poolt etteantud vormil.
  5. Töövõtja kohustub reageerima Lepingus ette nähtud viisil Tellija poolt esitatud kaebustele, teadetele puuduste ja rikkumiste kohta ning esitama teabe puuduse kõrvaldamise tähtaja kohta.
  6. Töövõtja kohustub objektil avastatud puudusest, rikkumisest jne teavitama Tellijat viivitamatult telefonil 5127342 või [taivo.kaus@laanenigula.ee](mailto:taivo.kaus@laanenigula.ee)

**4. Tellija kohustub**

* 1. Kindlustama, et Töövõtja saab oma kohustuste täitmiseks vajaliku informatsiooni.
  2. Tasuma Töövõtjale teostatud Teenuste eest vastavalt Töövõtja poolt esitatud pakkumuses nimetatud ühiku hinnale, Teenuse üleandmise ja vastuvõtmise aktis esitatud mahule, mis on kooskõlas Tellija poolt seatud tingimustega.
  3. Informeerima Töövõtjat omapoolsetest tähelepanekutest, mis puudutavad Lepingu objekti.
  4. Määrama omalt poolt ühe vastutava isiku, kelle abil lahendatakse kõik Lepingu objektiga ja Lepingu täitmisega seotud probleemid.

**5. Töövõtjal on õigus**

* 1. Saada lepinguliste kohustuste täitmise eest kokkulepitud tasu.
  2. Peatada Teenuste osutamine, kui Tellija on viivitanud Teenuste eest tasumisega rohkem kui 30 päeva.

**6. Tellijal on õigus**

* 1. Jooksvalt kontrollida Teenuste osutamist.
  2. Esitada Töövõtjale pretensioon kui Teenuses esineb puudusi, ning nõuda nende likvideerimist Tellija poolt määratud tähtaja jooksul.
  3. Tellijal on õigus teostamata Teenuste eest mitte tasuda.
  4. Kui Töövõtja ei kõrvalda Lepingu punktis 6.2. nimetatud puudusi tähtaegselt, on Tellijal õigus teostada vajalikud Teenused ise ja nõuda kulud ning kaasnevad kahjud (sh võimalikud kolmandate isikute poolt esitatavad nõuded) sisse Töövõtjalt vastava kirjaliku nõude alusel. Töövõtja kohustub vastavad kulud Tellijale hüvitama 10 (kümne) tööpäeva jooksul vastavasisulise kirjaliku nõude saamisest arvates. Tellija poolt tehtud kulutuste hüvitamiseks esitab Tellija Töövõtjale arve.

**7. Teenuste üleandmine ja vastuvõtmine**

* 1. Iga kuu viimaseks kuupäevaks esitab Töövõtja Tellijale akti teostatud Teenuste kohta.
  2. Aktis fikseeritakse Tööde tegemise periood, hooldusobjektide nimetused, tehtud Tööde kirjeldused, tehtud Tööde maksumus vastavalt ühikuhindadele.
  3. Tellija esindaja kohustub vastavad aktid läbi vaatama hiljemalt viie (5) tööpäeva jooksul ning teostatud Teenused aktsepteerima või esitama sama tähtaja jooksul kirjalikult vastuväited Teenuste osas Töövõtjale koos põhjendusega Teenuste mitte­aktsepteerimise kohta.
  4. Aktsepteeritud Teenuste osas esitab Töövõtja Tellijale vastavasisulise arve mille Tellija tasub 14 päeva jooksul. Teenuste osas, mille kohta Tellija on Töövõtjale esitanud vastuväited, kohustuvad Pooled kokkuleppele jõudma enne järgmise kalendrikuu Teenuste akti vastuvõtmist-üleandmist.
  5. Lepingu lõppemisel annab Töövõtja kõik Lepingu objektiks olevad objektid üle Tellijale hooldatuna. Puuduste kõrvaldamiseks Tellija poolt tehtud kulutuste hüvitamiseks esitab Tellija Töövõtjale arve.

**8. Lepingu Hind ja arveldamise kord**

* 1. Arveldamine toimub Teenuste üleandmise ja vastuvõtmise akti alusel Lisas 1 toodud hinna alusel tegelikult osutatud Teenuste eest.

**9. Poolte vastutus**

* 1. Pretensioonid Lepingu rikkumise (s.h. Teenuse Lepingule mittevastavuse) kohta esitatakse teisele Poolele kirjalikult 5 (viie) tööpäeva jooksul arvates hetkest, mil kahju kannatanud Pool pretensiooni aluseks olevatest asjaoludest teada sai. Pooled kontrollivad pretensioonide põhjendatust ja vajadusel võtavad tarvitusele abinõud kinnitust leidnud puuduste kõrvaldamiseks esimesel võimalusel. Lepingust tulenevad lahkarvamused lahendatakse Eesti Vabariigis kehtivatest õigusaktidest juhindudes s.o. läbirääkimiste teel või kohtus.
  2. Kui Tellija hilineb Teenuste eest tasumisega, on Töövõtjal õigus nõuda viivist 0,02% võlgnetavalt summalt päevas.
  3. Pooled ei vastuta oma Lepingust tulenevate kohustuste rikkumise eest, mille põhjustas vääramatu jõud.
  4. Vääramatu jõud on asjaolu, mida kumbki lepingu Pool ei saanud mõjutada ja mõistlikkuse põhimõttest lähtudes ei saanud oodata, et lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
  5. Vääramatu jõu kestmise ajaks Lepingu täitmine peatub.

**10. Lepingu kehtivus ja muudatused**

* 1. Leping lõpeb 31.12.2021.
  2. Kummalgi Poolel on õigus Leping igal ajal lõpetada. Kui Pool soovib lepingut lõpetada, peab ta sellest teisele Poolele kirjalikult vähemalt 2 kuud ette teatama.
  3. Kui Töövõtja ei täida omapoolseid kohustusi, on Tellijal õigus Leping üles öelda, teatades sellest Töövõtjale kirjalikult ette 20 (kakskümmend) päeva.
  4. Lepingu muudatused kehtivad vaid juhul kui need on fikseeritud kirjalikult ja allkirjastatud Poolte poolt.
  5. Leping jõustub selle allkirjastamisest Poolte poolt.

**11. Muud tingimused**

* 1. Tellija esindajaks:
     1. lepingulistes küsimustes on: Mikk Lõhmus, vallavanem, + 372 511 9343, [mikk.lohmus@laanenigula.ee](mailto:mikk.lohmus@laanenigula.ee)
     2. töökorralduslikes küsimustes Taivo Kaus, majandusosakonna juhataja-abivallavanem, +372 512 7342, [taivo.kaus@laanenigula.ee](mailto:taivo.kaus@laanenigula.ee)
  2. Töövõtja esindajaks:…..

**12. Lepingu lisad**

* Lisa 1 Hinnapakkumus
* Lisa 2 Hanke alusdokumendid
* Hankemenetluse käigus antud selgitused

**13. Poolte rekvisiidid**

|  |  |  |
| --- | --- | --- |
| Tellija:  Lääne-Nigula Vallavalitsus  Haapsalu mnt 6  Taebla 90801  Lääne Maakond | Töövõtja:  ……….. |  |

Mikk Lõhmus …………………

/allkirjastatud digitaalselt/